WhatsApp terug op lugFoto ter illustrasie. (Foto: Denis Charlet/AFP) WhatsApp-gebruikers slaak ŉ sug van verligting nadat dié klets-app se funksies weer herstel het. WhatsApp-gesprekke het Dinsdagoggend wêreldwyd vir ŉ wyle stilgeraak. Duisende gebruikers oor die wêreld heen het dié onderbreking aangemeld en gekla dat hulle nie boodskappe kon stuur of ontvang nie. Die diens is egter sowat ŉ uur later herstel. Dit is nog nie duidelik wat die onderbreking van die app se funksies veroorsaak het nie. Volgens Downdetector, ’n platform wat webwerwe en platforms soos WhatsApp deurlopend dophou, het daar sedert vroeg vanoggend meer as 15 000 mense wat klagtes oor die skielike ontwrigting ingedien het. Duisende mense het na sosiale media gestroom om uit te vind of dié ontwrigting ’n probleem is wat ander gebruikers ook ondervind.